નીરવનો બંગલો કિહિમ ગામમાં છે, જ્યારે ચોકસીનો બંગલો આવાસ ગામમાં છે. મોદીના બંગલાનું બાંધકામ સીઆરઝેડનાં ધોરણોનું ઉલ્લંઘન કરીને કરાયું હોવાથી હાલતુરત તેને તોડી પાડવાનો આદેશ આપવામાં આવ્યો છે. અન્ય અનધિકૃત બંગલાઓ વિશે પુછાયું ત્યારે કદમે જણાવ્યું હતું કે જિલ્લા કોર્ટો અથવા હાઈ કોર્ટ દ્વારા તેની સામે સ્ટે અપાયો હોવાથી તે તોડી શકાય એમ નથી. હવે અન્ય કેસ અમે નેશનલ ગ્રીન ટ્રિબ્યુનલ પાસે મોકલી દીધા છે. પોલીસ એક મહિનામાં દસ્તાવેજોની વિશ્વસનીયતા તપાસશે. એનજીટી દ્વારા આગામી 2-3 મહિનામાં બધા કેસની છાનબીન પૂરી કરાશે. સ્થાનિક દ્વારા બંધાયેલા અનધિકૃત બંગલાઓ સામે પણ પગલાં લેવાશે. અલીબાગમાં 121 અનધિકૃત બંગલામાં 60 સ્થાનિકોએ અનધિકૃત રીતે બાંધ્યા છે, જ્યારે મુરુડમાં 50 બંગલા સ્થાનિકોએ બાંધ્યા છે.